paragraph_text: Biljke formiraju novo tkivo u predjelu zvanom meristem, koji se nalazi u neposrednoj blizini vrhova korijena i izbojaka, gdje se odvija aktivna podjela stanica. Rast meristema ima za cilj osigurati, da se listovi brzo podignu na suncu i da korijen duboko prodre u tlo. Vršni meristem (vegetacijski vršak stabljike i korijena), mitozom omogućuje rast stabljici u visinu, odnosno korijenu u dubinu. Bočna tvorna tkiva (razvijaju se naknadno, tvore godove) omogućuju biljci rast u širinu; glavno tkivo je žilni kambij (u presjeku biljke kambijski prsten), koji prema središtu tvori ksilem (drvo), a prema površini floem (liko).